OpenLLM-France/wikimedia huggingface dataset:
# La Digue

La Digue és la quarta illa habitada més gran de les Seychelles. Forma un dels 25 districtes del país juntament amb algunes petites illes. El districte s'anomena «La Digue and Inner Islands» i té una superfície total de 41,7 km² amb una població de 2.214 habitants el 2009. Està situada a l'est de Praslin i a l'oest de l'illa Felicité. L'extensió de l'illa és de 9,81 km². Segons el cens governamental fet l'any 2002 a La Digue i viuen aproximadament 2.000 habitants.
Les magnífiques platges de La Digue fan del turisme la principal activitat econòmica. Antany la producció de copra i vainilla n'era un dels motors econòmics de gran part de les illes Seychelles.

## Referències

* ↑ «La Digue». Gran Enciclopèdia Catalana. Grup Enciclopèdia. [Consulta: 17 juliol 2022].
* ↑ «Biggest Islands Of Seychelles» (en anglès). WorldAtlas, 25-04-2017. [Consulta: 17 juliol 2022].
* ↑ «Voyage aux Seychelles» (en francès). Tropicalement Vôtre, s.d. [Consulta: 17 juliol 2022].
* ↑ Auzias, Dominique; Labourdette, Jean-Paul. Seychelles (en francès) (Le Petit Futé). ISBN 9791033147664.
# Difosfat de desoxiadenosina

El difosfat de desoxiadenosina de fórmula ${\ce {C10H15N5O9P2}}$ (en anglès Deoxyadenosine diphosphate abreujat com dADP és un derivat d'un àcid nucleic comú, ATP, en el qual el grup hidroxil -OH del carboni 2' de la pentosa s'ha tret (d'aquí la part del nom desoxi-). Addicionalment el difosfat del nom indica que un dels grups fosforil d'ATP s'ha tret, probablement per hidròlisi.
# Awaous grammepomus

Awaous grammepomus és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 15 cm de longitud total.

## Distribució geogràfica

Es troba des de Sri Lanka fins a Nova Guinea. També és present a Palau.

## Referències

* 1 2 FishBase (anglès)
* ↑ Rainboth, W.J. 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* ↑ Pethiyagoda, R. 1991. Freshwater fishes of Sri Lanka. The Wildlife Heritage Trust of Sri Lanka, Colombo. 362 p.

## Bibliografia

* Birdsong, R. S., Murdy, E. O. i Pezold, F. L., 1988. A study of the vertebral column and median fin osteology in gobioid fishes with comments on gobioid relationships., Bull. Mar. Sci., 42:174-214.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Watson, R.E. 1996. Revision of the subgenus Awaous (Chonophorus) (Teleostei: Gobiidae). Ichthyol. Explor. Freshwat. 7(1)1:18.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dissabte de Passió

Dissabte de Passió és, en la litúrgia catòlica la vespra del Diumenge de Rams. No ha de ser confós amb el Dissabte Sant, que se celebra una setmana després.
La Setmana Santa ve precedida per l'anomenada setmana de Passió, que culmina el Diumenge de Rams. L'existència en molts llocs de processons a partir del Divendres de Dolors, situen en el començament de la celebració de la Setmana Santa al Dissabte de Passió, amb processons per exemple a Múrcia.

## Referències

* ↑ El pas a costal de la Crucifixión marca el Dissabte de Passió Arxivat 2018-01-20 a Wayback Machine., nifunifallas, 9 d'abril de 2017
* ↑ Processó de Dissabte de Passió a Barcelona
* ↑ Dissabte de Passió a Múrcia
# Danilo Baltierra Cravia

Danilo Baltierra Cravia (Montevideo, 4 d'octubre de 1968) és un exfutbolista uruguaià, que ocupava la posició de migcampista.

## Trajectòria

Comença a destacar en Club Atlético Cerro, equip en el qual militaria entre 1986 i 1991, quan fitxa per CA Peñarol. Amb els capitalins guanya en quatre ocasions el campionat del seu país, entre 1993 i 1996 de manera consecutiva.
La campanya 96/97 la passa al CD Logroñés, de la competició espanyola, amb qui quedaria cuer de la primera divisió. Retorna a l'Uruguai per jugar amb el Nacional de Montevideo. Amb aquest club aconseguiria el títol de 1998.
Posteriorment, jugaria amb Club Social y Deportivo Villa Española (1998), Club Atlético River Plate (1999), Club Atlético Rentistas (00/01), Club Atlético Progreso (2002) i Club Atlético Cerro de nou, on penjaria les botes el 2003.

## Enllaços externs

* Fitxa de Baltierra Arxivat 2004-03-14 a Wayback Machine.
# Danilo Arboleda

Danilo Arboleda Hurtado (nascut el 16 de maig de 1995) és un futbolista colombià que juga com a defensa en el club moldau Sheriff Tiraspol.
Va debutar amb el Deportivo Cali en la Categoria Primera A el 12 de febrer de 2015. Posteriorment ha jugat en altres quatre clubs de la primera divisió colombiana: Patriotas Boyacá, Amèrica de Cali, La Equidad i Deportivo Pasto. L'1 de febrer de 2021, Arboleda va fitxar pel club de la Divisió Nacional Moldav, el FC Sheriff Tiraspol.

## Referències

* ↑ Danilo Arboleda at fc-sheriff.com
* ↑ Danilo Arboleda a worldfootball.net
* ↑ Danilo Arboleda, Fitxa a Soccerway
* ↑ «Welcome, Danilo». FC Sheriff Tiraspol, 01-02-2021.

## Enllaços externs

* Danilo Arboleda al Global Sports Archive
# Districte de Saverne

El Districte de Saverne (alsacià Zàwere) és un dels 5 districtes amb què es divideix el departament francès del Baix Rin, a la regió del Gran Est. Té 3 cantons i 163 municipis. El cap del districte és la sotsprefectura de Saverne.

## Composició
### Cantons

* Bouxwiller
* Ingwiller
* Saverne (en part)

### Municipis

Els municipis del districte de Saverne, i el seu codi INSEE, son:
* Adamswiller
* Alteckendorf
* Altenheim
* Altwiller
* Asswiller
* Baerendorf
* Berg
* Berstett
* Bettwiller
* Bischholtz
* Bissert
* Bosselshausen
* Bossendorf
* Bouxwiller
* Burbach
* Bust
* Buswiller
* Butten
* Dehlingen
* Dettwiller
* Diedendorf
* Diemeringen
* Dimbsthal
* Dingsheim
* Domfessel
* Dossenheim-Kochersberg
* Dossenheim-sur-Zinsel
* Drulingen
* Duntzenheim
* Durningen
* Durstel
* Eckartswiller
* Erckartswiller
* Ernolsheim-lès-Saverne
* Eschbourg
* Eschwiller
* Ettendorf
* Eywiller
* Fessenheim-le-Bas
* Friedolsheim
* Frohmuhl
* Furchhausen
* Furdenheim
* Geiswiller-Zœbersdorf
* Gœrlingen
* Gottenhouse
* Gottesheim
* Gougenheim
* Grassendorf
* Griesheim-sur-Souffel
* Gungwiller
* Haegen
* Handschuheim
* Harskirchen
* Hattmatt
* Hengwiller
* Herbitzheim
* Hinsbourg
* Hinsingen
* Hirschland
* Hochfelden
* Hohfrankenheim
* Hurtigheim
* Ingenheim
* Ingwiller
* Issenhausen
* Ittenheim
* Keskastel
* Kienheim
* Kirrberg
* Kirrwiller
* Kleingœft
* Kuttolsheim
* Landersheim
* Lichtenberg
* Littenheim
* Lixhausen
* Lochwiller
* Lohr
* Lorentzen
* Lupstein
* Mackwiller
* Maennolsheim
* Marmoutier
* Melsheim
* Menchhoffen
* Minversheim
* Monswiller
* Mulhausen
* Mutzenhouse
* Neugartheim-Ittlenheim
* Neuwiller-lès-Saverne
* Niedersoultzbach
* Obermodern-Zutzendorf
* Obersoultzbach
* Oermingen
* Ottersthal
* Otterswiller
* Ottwiller
* Petersbach
* La Petite-Pierre
* Pfalzweyer
* Pfulgriesheim
* Printzheim
* Puberg
* Quatzenheim
* Ratzwiller
* Rauwiller
* Reinhardsmunster
* Reipertswiller
* Reutenbourg
* Rexingen
* Rimsdorf
* Ringeldorf
* Ringendorf
* Rohr
* Rosteig
* Saessolsheim
* Saint-Jean-Saverne
* Sarre-Union
* Sarrewerden
* Saverne
* Schalkendorf
* Scherlenheim
* Schillersdorf
* Schnersheim
* Schœnbourg
* Schopperten
* Schwenheim
* Schwindratzheim
* Siewiller
* Siltzheim
* Sommerau
* Sparsbach
* Steinbourg
* Struth
* Stutzheim-Offenheim
* Thal-Drulingen
* Thal-Marmoutier
* Tieffenbach
* Truchtersheim
* Uttwiller
* Vœllerdingen
* Volksberg
* Waldhambach
* Waldolwisheim
* Waltenheim-sur-Zorn
* Weinbourg
* Weislingen
* Weiterswiller
* Westhouse-Marmoutier
* Weyer
* Wickersheim-Wilshausen
* Willgottheim
* Wilwisheim
* Wimmenau
* Wingen-sur-Moder
* Wingersheim-les-Quatre-Bans
* Wintzenheim-Kochersberg
* Wiwersheim
* Wolfskirchen
* Wolschheim
* Zittersheim

## Vegeu també

* Cantons del Baix Rin
# Pekoïta

La pekoïta és un mineral de la classe dels sulfurs. Rep el nom de la mina Peko (també coneguda com Juno), a Austràlia, la seva localitat tipus.

## Característiques

La pekoïta és una sulfosal de fórmula química PbCuBi$_{11}$S$_{18}$. Va ser aprovada com a espècie vàlida per l'Associació Mineralògica Internacional l'any 1975. Cristal·litza en el sistema ortoròmbic. La seva duresa a l'escala de Mohs oscil·la entre 2 i 3.
Segons la classificació de Nickel-Strunz, la pekoïta pertany a «02.H - Sulfosals de l'arquetip SnS, amb Cu, Ag, Fe, Sn i Pb» juntament amb els següents minerals: aikinita, friedrichita, gladita, hammarita, jaskolskiïta, krupkaïta, lindströmita, meneghinita, emilita, salzburgita, paarita, eclarita, giessenita, izoklakeïta, kobellita, tintinaïta, benavidesita, jamesonita, berryita, buckhornita, nagyagita, watkinsonita, museumita i litochlebita.

## Formació i jaciments

Va ser descoberta a la mina Juno, situada a la Regió de Barkly (Territori del Nord, Austràlia). Tot i tractar-se d'una espècie poc habitual ha estat descrita en tots els continents del planeta a excepció de l'Antàrtida.

## Referències

* ↑ «Pekoite» (en anglès). Mindat. [Consulta: 12 maig 2021].
# Pauly

«Pauly» té aquests significats:
* Daniel Pauly (1946), científic francés
* Max Pauly (1907-1946), SS, comandant del Camp de concentració de Neuengamme
* Paul DelVecchio, conegut com a DJ Pauly
# Paulí Bellet Renyé

Paulí Bellet Renyé (Sidamon, el Pla d'Urgell, 1913 - Washington DC, Estats Units d'Amèrica, 1987) fou un eclesiàstic i professor. Monjo de l'Abadia de Montserrat, especialitzat en llengües orientals.
Després de deixar el Monestir de Montserrat va estar a diversos centres Europeus, entre aquests Oxford i Cambridge, on realitzà recerques i publicacions sobre la llengua i la literatura coptes (1953-1961). Potencià l'estudi del català a la Universitat Catòlic d'Amèrica (Washington), on des de 1986 existí una fundació en honor de la seva trajectòria personal i professional.

## Fundació Paulí Bellet

La Fundació Paulí Bellet és una entitat sense ànim de lucre creada el 1987 amb la voluntat de fomentar la cultura catalana als Estats Units, així com de ser un punt de reunió i acollida dels catalans i catalanòfils de l'àrea de Washington DC.
L'Associació disposa d'una Biblioteca Catalana que és alhora la seu social de l'Entitat.
La biblioteca proporciona un element d'acollida a la comunitat catalana de Washington, i constitueix un recurs molt important per tal de mantenir el contacte i rebre informació de Catalunya. Igualment, l'existència d'una seu física amb aquest tipus d'equipament és decisiva per a donar a conèixer la cultura catalana als Estats Units, així com la presència de catalans a l'àrea. El local, a més, permet l'organització dels cursos de català, del taller literari, així com la realització d'exposicions artístiques.

## Referències

* 1 2 Mir, Conxita. [política, economia, cultura i societat segle XX Diccionari biogràfic de les terres de Lleida]. Lleida: Alfazeta, Abril 2010, p. 639. ISBN 9788493771553.
* ↑ «Fundació Paulí Bellet» (en català). [Consulta: 17 març 2016].
# Paulí Blanch

Paulí Blanch també conegut com a Capità Blanch (Reus, segle xix - Barcelona, post. 1900) va ser un il·lusionista i concertista de copòleg català i també capità de vaixell.

## Biografia

Els diaris de l'època parlen de la fama i de les actuacions de Paulí Blanch a l'estat espanyol i a diversos països llatinoamericans, com ara l'Argentina i Paraguai. Començà cap al 1860 actuant a Barcelona com a il·lusionista i prestidigitador. L'any 1861 el trobem descrit com aficionat prestidigitador però el seu ofici és el de capità del vaixell a vapor "Indio".
El 1870, juntament amb el pianista Dionís Trullàs i el Sr. Aguiló, que tocava la corneta, van actuar a Rosario i a Buenos Aires, presentant un espectacle combinat que va tenir un cert èxit. Aguiló va marxar del grup i els dos companys van fer espectacles posteriors juntament amb una companyia de sarsuela. Al cap de poc temps, repetiren les actuacions a Montevideo. Trullàs es va establir després com a concertista a Rosario. Tornat a la península, el 1875 Blanch actuà a Mataró, el 1877 a Osca i el 1880 s'instal·là a Barcelona, on actuava al Teatre Tívoli i al Teatre Principal, en actuacions en solitari o amenitzant els entreactes de les sarsueles i les comèdies que s'hi representaven. Va seguir fent espectacles itinerants, i el 1881 actuava a Maó. Retornà als seus teatres de Barcelona i el 1887 el trobem al Teatre Catalunya.
Des del 1875 s'anunciava també com a instrumentista de copòleg, que pel que sembla el va fer molt conegut i apreciat. El seu instrument estava format per 32 copes de vidre. A tots els llocs on actuava era esperat pels seus jocs de prestidigitació i de cartomància i pels seus concerts. L'any 1900 encara actuava al Teatre Català Romea. No es té constància de la data de la seva defunció.

## Referències

* ↑ «Buena acción». El Reino : diario de la tarde: Año III Número 437 -, 20-03-1861, pàg. 3.
* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 119-120.
* ↑ «espectaculos - Teatro Catalá Romea». La Publicidad, 28-11-1900, pàg. 4.
# Pauly D

Paul DelVecchio o Pauly D (Providence (Rhode Island), 5 de juliol de 1980) és un actor i discjòquei, reconegut mundialment per la seva participació en el programa de televisió Jersey Shore, que transmet actualment el canal MTV. També ha participat en un programa (d'MTV) anomenat The Pauly D Project (El projecte de Pauly D) encara que la MTV d'Espanya s'anomena Pauly D en las Vegas.
Assistí a l'escola secundària de Johnston High School. Va començar la seva carrera professional com a discjòquei amb el nom de «DJ Pauly D». Des de la temporada 2008-2009, Paul DelVecchio ha participat en el show d'MTV, afirmant això si, que no té res que veure la seva participació amb la carrera professional de discjòquei que exerceix; simplement envià una petició des de MySpace cap al programa i aquest fou acceptat. Bàsicament, l'èxit de ser Discjòquei l'ha aconseguit amb la fama mundial que aconseguí el reality en el seu moment. Afirma també, que va enviar la petició perquè ell es considerava un "Guiddo" que a New Jersey significa que estas moreno, vas al gimnàs i portes molts tatuatges. Pauly D té un estil de vestir i de pentinar-se bastant peculiar, encara que és bastant freqüent alhora. Sempre el podem trobar en els seus realitys portant aquell exòtic cabell en punta. El seu cos, el podem trobar ple de tatuatges i alhora, musculat i moreno; ell es considera un autèntic Guiddo de New Jersey.

## Referències

* ↑ «DJ Pauly D - Bio». djpaulyd.com. Arxivat de l'original el 1 d’abril 2011. [Consulta: 6 juliol 2011].
* ↑ «San Francisco Night Club Ruby Skye to host DJ Pauly D of Jersey Shore Fame». Hearst Communications, 11-02-2011 [Consulta: 6 juliol 2011].
* ↑ Keys, Matthew. «"Jersey Shore" Reality Star DJ Pauly D Spotted In Sacramento». FOX40 News. Arxivat de l'original el 11 de setembre 2012. [Consulta: 6 juliol 2011].
* ↑ Malkin, Marc. «Jersey Shore's Pauly D: I'd Get Naked for Playgirl». E!. [Consulta: 6 juliol 2011].
* ↑ Everett, Cristina «'Jersey Shore' star DJ Pauly D (Paul Delvecchio) shows News how he takes hair to new heights». Daily News [Nova York], 21-12-2009 [Consulta: 6 juliol 2011]. Arxivat 7 de març 2011 a Wayback Machine.

## Enllaços externs

* Lloc web oficial (anglès)
* Pauly en las Vegas Arxivat 2013-05-03 a Wayback Machine. a MTV (anglès)
# Dime que me quieres

Dime que me quieres va ser una sèrie de televisió, estrenada per Antena 3 en 2001 i produïda per Cartel. Fou dirigida per Fernando Colomo, Raúl de la Morena i Miguel Ángel Díez.

## Argument

Guillermo i Teresa són dues persones divorciades de les seves respectives parelles, tots dos amb fills al seu càrrec, que després d'una trobada casual acaben enamorant-se i decidint compartir la seva vida.

## Repartiment

* Imanol Arias…Guillermo.
* Lydia Bosch…Teresa.
* Talía del Val...Laura.
* Andreas Muñoz…David.
* Marta Belenguer…Lola.
* Manuel Hormigo...Alfredo.
* Fernando Cayo…Óscar.
* Miguel Palenzuela...Lucio.
* María Fernanda D'Ocón…Blanca.
* Mónica Ballesteros...Montse.
* Pastora Vega…Eva.
* Iñaki Miramón…Fernando.

## Audiències

En la seva estrena, la sèrie va ser seguida per 5.202.000 persones (29,9% de quota de pantalla). El segon episodi va descendir a 3.939.000 persones (22,7% de share). Finalment, va arribar a caure al 18'9% de quota de pantalla (3.024.000 espectadors), la qual cosa va donar lloc al fet que no es rodés una segona temporada.

## Referències

* ↑ Una historia de amor, mentiras y desencuentros, ABC, 5 de gener de 2001
* ↑ La audiencia no responde a la serie 'Dime que me quieres' de Antena 3, El País, 3 de febrer de 2001
# Penacova

Penacova és un municipi portuguès, situat al districte de Coïmbra, a la regió del Centre i a la subregió de Baixo Mondego. L'any 2004 tenia 16.896 habitants. Es divideix en 11 freguesias. Limita al nord amb Mortágua i Santa Comba Dão, a l'est amb Tábua, al sud-est amb Arganil, al sud amb Vila Nova de Poiares, a l'oest amb Coïmbra i al nord-oest amb Mealhada.

## Població

Població del concelho de Penacova (1801–2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 8706 | 8593 | 18253 | 16964 | 18704 | 17351 | 16748 | 16725 | 16850 |

## Freguesies

* Carvalho
* Figueira de Lorvão
* Friúmes
* Lorvão
* Oliveira do Mondego
* Paradela
* Penacova
* São Paio do Mondego
* São Pedro de Alva
* Sazes do Lorvão
* Travanca do Mondego
# Pentria

La Pentria és una regió històrico-geogràfica del sud d’Itàlia que pren el nom dels samnites Pentri. Inclou la província d’Isernia i una part de la província de Campobasso.

## Història

Els samnites Pentri van habitar aquesta zona des del primer mil·lenni aC, i van ser derrotats pels romans durant les guerres samnites. La zona va formar part del ducat de Benevent al segle VIII dC, i després va passar sota els normands i el Regne de Nàpols.

## Principals nuclis de població

En són Isernia, Bojano i Venafro.

## Associacions

La Comunitat Central de muntanyes de Pentria (a la qual pertany Isernia) va néixer el 1973 per valoritzar les belleses històrico-naturalistes de la regió central de Pentria.

## Referències

* ↑ «Comunità Montana "Centro Pentria"». Arxivat de l'original el 2010-09-05. [Consulta: 1r gener 2021].
# Benedictines de la Mare de Déu del Calvari

Les Benedictines de la Mare de Déu del Calvari són religioses de vots solemnes, monges d'una congregació monàstica benedictina fundada a Poitiers el 1617. També anomenades Filles del Calvari, viuen en monestirs autònoms i posposen al seu nom les sigles O.S.B.

## Història

La congregació fou fundada per Antonieta d'Orléans-Longueville (1572-1618), cosina en segon grau del rei Enric IV de França. Dama de la cort i de la reina Caterina de Mèdici, en quedar vídua del duc de Retz en 1596, decidí de fer-se religiosa i ingressà a un monestir de monges fulienques de Tolosa. Coadjutora de l'abadia de Fontevraud, en 1611 marxà al monestir de Lencloître, també de l'Orde de Fontevrault.
Entrà en contacte amb el frare caputxí Josep de París (que era François Leclerc du Tremblay), i pensaren a fer una reforma observant per restaurar el rigor primigeni de la Regla de Sant Benet en les comunitats femenines. El 25 d'octubre de 1617, amb el suport de Pau V, Antonieta i vint-i-quatre companyes van marxar de Lencloître i s'establiren a un nou monestir a Poitiers, el de Notre-Dame des Sept-Douleurs. El monestir es convertí en la casa mare d'una nova congregació benedictina, erigida canònicament en 1621 per Gregori XV i confirmada per Urbà VIII en 1637, que arribà a tenir a prop de vint monestirs. A petició de la reina Maria de Mèdici, la comunitat de Poitiers es traslladà a París, prop del Palau de Luxembourg. Altres monestirs foren: Notre-Dame du Calvaire d'Angers (1619), Sacré-Cœur de Lacapelle-Marival (1620), Nantes (1623), Loudun i Mayenne (1624), el segon monestir de París (1634), etc., fins a arribar al de Machecoul, obert el 1674.
La congregació fou suprimida durant la Revolució francesa, però fou restaurada per Lleó XII amb un breu de 14 de novembre de 1828. Per voluntat de Lleó XIII, les Filles del Calvari obriren un monestir a Jerusalem. Les noves constitucions de la congregació foren aprovades el 1962.

## Activitat i difusió

Les Filles del Calvari són monges de clausura, dedicades a la vida contemplativa. Viuen en monestirs autònoms, dirigits per una priora; els monestirs formen una congregació governada per una superiora general elegida per sis anys.
Al final de 2006 la congregació tenia 54 monges i novícies en quatre monestirs: Jerusalem, Angers, Bouzy-la-Forêt i Prailles.

## Bibliografia

* Annuario Pontificio per l'anno 2007. Città del Vaticano: Libreria Editrice Vaticana, 2007. ISBN 978-88-209-7908-9.

### Enllaços externs

* Lloc web del monestir de Bouzy-la-Forêt
# Dolores (Uruguai)

Dolores és una ciutat de l'Uruguai, ubicada al departament de Soriano. D'acord amb el cens de 2004, tenia 14.764 habitants. És el segón centre urbà més gran del departament després de la capital, Mercedes.

## Història

La seva importància històrica, a més d'haver estat un centre de batalles entre els indis i els europeus, és que Dolores va ser la capital de la Nova Biscaia, sota el nom de Zaratina del San Salvador, fundada per l'espanyol Juan Ortíz de Zárate cap a la segona meitat del segle xvi.

## Economia

Té una economia agrícola i ramadera, encara que l'àrea industrial ha tingut un desenvolupament important en els últims anys. El curs d'aigua més destacat de Dolores és el riu San Salvador, on van viure els amerindis abans d'arribada dels espanyols durant l'època colonial.

## Govern

Fou declarada ciutat el 1923 i, durant el segle xx, ha estat reconeguda com "el graner de l'Uruguai" o la "capital del blat". L'origen del poble és encara més antic i data de l'any 1520, amb les investigacions del colonitzador espanyol Juan de Gaboto.
Evolució demogràfica (Font: Instituto Nacional de Estadística pàgina web) :
| 1963 | 1975 | 1985 | 1996 | 2004 |
| 12.601 | 13.322 | 13.084 | 14.784 | {{{5}}} |

## Vegeu també

* Chacras de Dolores
* Ruta 2 (Uruguai)

## Enllaços externs

* Dolores Digital Arxivat 2018-08-05 a Wayback Machine.
* Intendència de Soriano
* Doloresnet